CELEX: 62019TN0562
Language: hu
Date: 2019-08-14 00:00:00
Title: T-562/19. sz. ügy: 2019. augusztus 14-én benyújtott kereset – Klein kontra Bizottság

7.10.2019   
            
            
               HU
            
            
               Az Európai Unió Hivatalos Lapja
            
            
               C 337/18
            
         
      2019. augusztus 14-én benyújtott kereset – Klein kontra Bizottság
      (T-562/19. sz. ügy)
      (2019/C 337/18)
      Az eljárás nyelve: német
      
         Felek
      
      
         Felperes: Christoph Klein (Großgmain, Ausztria) (képviselő: H.-J. Ahlt ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy az Európai Bizottság megsértette a Szerződésből eredő kötelezettségeit azáltal, hogy nem tett lépéseket és nem fogadott el határozatot a 93/42/EGK irányelv (1) 8. cikkének (2) bekezdése alapján azt követően, hogy Németország 1998. január 7-én kezdeményezte a védzáradék alkalmazását a CE-jelöléssel ellátott „Inhaler Broncho-Air” orvosi termék tekintetében;
               
            
                  —
               
               
                  az alperest kötelezze az eljárási költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Az első jogalap arra vonatkozik, hogy az Európai Bizottság megsértette a 93/42/EGK irányelv 8. cikkének (2) bekezdését azáltal, hogy a védzáradék a CE-jelöléssel ellátott „Inhaler Broncho-Air” orvosi termék tekintetében történő alkalmazásának 1998. január 7-i kezdeményezése óta elmulasztotta határozat meghozatalát és ez nem is áll szándékában.
               
            
                  2.
               
               
                  A második jogalap arra vonatkozik, hogy a határozathozatal elmulasztásával (fellépés elmulasztásával) az Európai Bizottság megsértette az EUMSZ 34. cikket és az „Inhaler Broncho-Air” orvosi termék tekintetében az áruk szabad mozgásához való jogot.
               
            
                  3.
               
               
                  A harmadik jogalap arra vonatkozik, hogy a határozathozatal elmulasztásával az Európai Bizottság megsértette az Európai Unió Alapjogi Chartájának (a továbbiakban: Charta) 47. cikkét, mivel megtagadja a felperestől a határozat felülvizsgálatának lehetőségét és valamely igazságügyi szerv vagy a Bíróság előtti védelemhez való jog gyakorlását.
               
            
                  4.
               
               
                  A negyedik jogalap arra vonatkozik, hogy az Európai Bizottság megsértette a Charta 41. cikkét azáltal, hogy a nemzeti tilalommal érintett felekkel nem konzultáltak és nem született észszerű időn belül határozat 93/42/EGK irányelv 8. cikkének (2) bekezdésében előírt uniós jogi követelmény ellenére.
               
            
                  5.
               
               
                  Az ötödik jogalap arra vonatkozik, hogy a határozathozatal elmulasztásával az Európai Bizottság megsértette a felperesnek a Charta 17. cikkében biztosított tulajdonhoz való jogát, mivel így a felperes nincs olyan helyzetben, hogy termékét, az „Inhaler Broncho-Air”-t forgalomba hozza.
               
            
                  6.
               
               
                  A hatodik jogalap arra vonatkozik, hogy az Európai Bizottság fellépésének elmaradása sérti a törvény előtti egyenlőségnek a Charta 20. cikkében biztosított elvét, mivel hasonlós esetekben a Bizottság hozott határozatot. Továbbá ez sérti a hátrányos megkülönböztetésnek a Charta 21. cikkében előírt tilalmát is.
               
            
                  7.
               
               
                  A hetedik jogalap arra vonatkozik, hogy azáltal, hogy az Európai Bizottság elmulasztott határozatot hozni, a felperest 20 éven át megfosztotta azon lehetőségétől, hogy gyakorolja szabadon választott hivatását az „Inhaler Broncho-Air” feltalálójaként, ami a Charta 15. cikkének Európai Bizottság általi megsértésének minősül.
               
            
         (1)  Az orvostechnikai eszközökről szóló, 1993. június 14-i 93/42/EGK irányelv (HL 1993. L 169., 1. o., magyar nyelvű különkiadás 13. fejezet, 12. kötet, 24. o.)